ส่วนที่ 1

ข้อมูลสรุป (Executive summary)

บริษัท ทิปโก้ฟูดส์ จำกัด (มหาชน) เป็นผู้ผลิตและส่งออกสับปะรดกระป๋อง น้ำสับปะรดเข้มข้น
และผลไม้รวม บริษัทได้รับการรับรองมาตรฐาน ISO 9002
เป็นแห่งแรกของโลกในด้านการผลิตสับปะรดซึ่งได้ปรับปรุงเป็น ISO 9001 Version 2000
เมื่อวันที่ 19 พฤศจิกายน 2546 และยังผ่านการรับรองระบบ HACCP (HAZARD ANALYTICAL
CRITICAL CONTROL POINT) จากบริษัท SGS(Thailand) จำกัด นอกจากนี้ยังได้รับ SGF
TRMAV (Sure–Global– Fair)
การไดัรับการรับรองมาตรฐานเป็นหลักประกันต่อคุณภาพสินค้าของบริษัทว่าเป็นสินค้าที่มีคุณภาพมาตรฐานสากล
ในเดือนธันวาคม 2549 บริษัทได้ผ่านการรับรองระบบ ISO 22000 ซึ่งเป็นระบบเกี่ยวกับ Food
Safety Management
โดยเป็นโรงงานผลิตสับปะรดกระป๋องรายแรกในประเทศไทยที่ได้รับการรับรอง
และยังเป็นบริษัทแรกในโลกที่ได้รับการตรวจประเมินแบบ Integrate ระหว่างระบบ ISO
9001:2000, GMP, HACCP และ ISO 22000 พร้อมกันในครั้งเดียว และในวันที่ 5 กรกฎาคม
2550 ทิปโก้ได้ประกาศอีกก้าวหนึ่งของความสำเร็จ ด้วยการได้รับการรับรอง “Single Food
Audit Pack” โดยเป็นบริษัทอาหารแห่งแรกในประเทศไทย
ที่ผ่านการตรวจสอบในทุกระบบพร้อมกันในครั้งเดียว ได้แก่ระบบ ISO 9001, ISO 22000,
HACCP, GMP และ IFS ในปี 2551 บริษัทได้รับมาตรฐาน FAI ซึ่งเป็นโปรแกรมการตรวจสอบ
Food Safety and Food Security โดยสถาบัน FAI (Food Audit International)
โดยที่บริษัทได้รับ rating "Excellent" นอกจากนี้ยังได้รับ Organic aloe vera
certified จาก กรมวิชาการเกษตร และ Organic Agriculture Certification
Thailand สำหรับการปลูกว่านหางจรเข้อีกด้วย ในปี 2554 โรงงานผลิตสับปะรดกระป๋อง
ได้รับใบรับรองมาตรฐาน มรท.8001-2553 ระดับสมบูรณ์ขั้นริเริ่ม นอกจากนั้น
โรงงานจังหวัดประจวบคีรีขันธ์ได้รับรางวัลสถานประกอบการดีเด่นด้านแรงงานสัมพันธ์และสวัสดิการแรงงาน
ปี 2555 เป็นปีที่ 2 จากกรมสวัสดิการและคุ้มครองแรงงาน
รางวัลสถานประกอบการดีเด่นด้านการส่งเสริมการพัฒนาฝีมือแรงงาน
รางวัลสถานประกอบการดีเด่นด้านการวางแผนและการพัฒนาทรัพยากรมนุษย์
จากกรมพัฒนาฝีมือแรงงาน และ รางวัลสถานประกอบการดีเด่นด้านความปลอดภัยอาชีวอนามัย
และสภาพแวดล้อมในการทำงานปี 2555 จากกรมสวัสดิการและคุ้มครองแรงงาน กระทรวงแรงงาน

บริษัทมีความมุ่งมั่นที่จะให้ผู้ที่มีส่วนเกี่ยวข้องทุกกลุ่มปฏิบัติตามอุดมการณ์ในการดำเนินการธุรกิจของทิปโก้ที่เชื่อมั่นในการกำกับดูแลกิจการที่ดี
มุ่งมั่นในความเป็นเลิศ และถือมั่นในความรับผิดชอบต่อสังคม อย่างต่อเนื่อง
บริษัทได้รับรางวัลในการส่งเสริมด้านความรับผิดชอบสังคม (CSR)
เพื่อรองรับการเข้าสู่ประชาคมอาเซียน จากกรมพัฒนาสังคมและสวัสดิการ
กระทรวงพัฒนาสังคมและความมั่นคงของมนุษย์และรางวัล CSR-DIW Continuous Award 2555
ได้รับต่อเนื่องเป็นปีที่ 3
ในฐานะผู้ประกอบการที่ดำเนินงานด้านความรับผิดชอบต่อสังคมอย่างต่อเนื่อง ยั่งยืน
และพร้อมเข้าสู่มาตรฐานสากล เทียบชั้น ISO 26000 ก้าวสู่ Sustainable
Developmentจากกรมโรงงานอุตสาหกรรม กระทรวงอุตสาหกรรม
บริษัทได้รับการประเมินผลการประเมินผลการกำกับดูแลกิจการของบริษัท ประจำปี 2555
โดยบรรษัทภิบาลแห่งชาติ มีคะแนนรวม 92% อยู่ในระดับ“ดีเลิศ” เป็นปีที่ห้าติดต่อกัน

จากการที่รักษาระดับคุณภาพและมาตรฐานการผลิตตลอดมา
ทำให้บริษัทสามารถรักษาความสัมพันธ์กับลูกค้ารายใหญ่พร้อมทั้งมีการซื้อขายอย่างต่อเนื่องตลอดช่วง
30 ปีที่ผ่านมา จนเป็นที่กล่าวขานว่า TIPCO ผลิตแต่สินค้าที่มีคุณภาพและมีราคาที่เหมาะสม
(Competitive Price) ในปี 2536 ได้ขยายการลงทุนไปในธุรกิจต่อเนื่อง โดยได้ลงทุนใน
บริษัท ทิปโก้ เอฟแอนด์บี จำกัด
ซึ่งเป็นผู้ผลิตและจำหน่ายเครื่องดื่มพร้อมดื่มในตลาดในประเทศเป็นส่วนใหญ่
ซึ่งรู้จักกันดีในนามของน้ำ TIPCO ปัจจุบันมีส่วนแบ่งการตลาดเป็นอันดับ1 สำหรับน้ำผลไม้ 100%
ตลาดน้ำผลไม้คุณภาพสูงในปี 2544 บริษัทเริ่มขยายกลุ่มผลิตภัณฑ์จากตลาด Premium
ไปยังตลาดน้ำผลไม้คุณภาพปานกลาง (Regular Market) โดยการออกน้ำผลไม้พร้อมดื่ม 40 %
TIPCO COOL นอกจากนี้ในไตรมาส 4 ปี 2545 บริษัทยังได้นำผลิตภัณฑ์ใหม่ออกสู่ตลาดอีก 3 ชนิด
ได้แก่ น้ำผลไม้พรีเมี่ยม 100 % พาสเจอร์ไรส์ (ตรา ทิปโก้ สควีซ) น้ำผลไม้ 100 % สำหรับเด็ก
(ตราทิปโก้ ซุปเปอร์คิด โดยปรับปรุงให้มีส่วนผสมของ DHA
เพื่อช่วยในพัฒนาการทางด้านสมองสำหรับเด็กเพิ่มในปี 2550) ในปี 2547
บริษัทยังได้นำผลิตภัณฑ์ใหม่ออกสู่ตลาดอีก 1 ชนิด เครื่องดื่มธัญญาหาร (ตรา Nature Up)
ซึ่งเป็นส่วนผสมของข้าวโพด ข้าวกล้องและนมถั่วเหลือง ในปี 2549
บริษัทได้ลงทุนในธุรกิจน้ำแร่แท้ธรรมชาติ ในปี 2550 ได้พัฒนาเครื่องดื่มใหม่ออกสู่ตลาดได้แก่
เครื่องดื่มแอปเปิ้ลไซเดอร์ รสทับทิม และ รสฮันนี่เลมอน ในปี 2551 ได้ออกสินค้าใหม่ในกลุ่ม
Functional Drink ขนาดบรรจุภัณฑ์ 300 มิลลิลิตร ภายใต้ตราสินค้าดาการะ ซึ่งช่วยขจัดแคลอรี่
น้ำตาลและเกลือ และช่วยเสริมแคลเซียม ใยอาหารและแมกนีเซียมซึ่งจำเป็นต่อร่างกาย
ผลิตภัณฑ์ดังกล่าวพัฒนาโดยบริษัท ซันโตรี่ เบฟเวอเรจ แอนด์ ฟูดส์ ลิมิเต็ด ซึ่งเป็นผู้ร่วมทุนในบริษัท
ทิปโก้ เอฟแอนด์บี จำกัด ในปี 2553 ได้ออกน้ำทับทิมสกัดเข้มข้น ตรา Tipco Fruit Essence
และออกน้ำพรุนสกัดเข้มข้นผสมผลฟิกในปี 2554 พร้อมทั้ง เปิดตัวสินค้าตราทิปโก้ฟรุตพลัส
น้ำผลไม้ที่ดื่มและเคี้ยวได้เพราะมีเนื้อผลไม้แท้ๆ บรรจุในกล่องซึ่งใช้ในการผลิตแบบ Aseptic
Single Serve ที่มีขบวนการฆ่าเชื้อที่เป็นระบบปลอดเชื้อ
พร้อมการบรรจุที่ทันสมัยเป็นรายแรกและรายเดียวในอาเชียน มี 4 รสชาติ ได้แก่ น้ำส้มแมนดาริน
100% ผสมเนื้อส้มและเกร็ดส้ม,น้ำแอปเปิ้ล และเนื้อว่านหางจระเข้รวม 100%, น้ำผักผสมน้ำผลไม้
และเนื้อว่านหางจระเข้รวม 100%, น้ำว่านหางจระเข้ผสมน้ำองุ่น และเนื้อว่านหางจระเข้รวม
100% โดยในปี 2554 ทางบริษัทซันโตรี่ได้ออกผลิตภัณฑ์ใหม่ได้แก่ เครื่องดื่มชาเขียว ตราซันโทรี่
มิเรอิ นอกจากนี้บริษัทยังขยายสายผลิตภัณฑ์เดิมอย่างต่อเนื่อง โดยที่ในปี 2555
ผลิตภัณฑ์ใหม่ที่ออกสู่ตลาดได้แก่

1.  น้ำแอปเปิ้ลผสมน้ำองุ่นรวม 100% ตราทิปโก้

2.  แอปเปิ้ลผสมน้ำองุ่นรวม 100% ตราทิปโก้ ซุปเปอร์คิด

3.  ผลิตภัณฑ์เครื่องดื่มชาเขียวสำเร็จรูปชนิดบรรจุกล่องขนาด 250 มล.
    ออกวางตลาดในช่วงไตรมาสสองอีกจำนวน 2 รสชาติ ได้แก่ น้ำผึ้งผสมมะนาว และออริจินัล
    มิ้นโตะ

กล่าวได้ว่าบริษัทมีการพัฒนาสินค้าทั้งที่เป็นผลิตภัณฑ์ใหม่และขยายสายผลิตภัณฑ์เดิมอย่างต่อเนื่องเพื่อตอบสนองความต้องการของผู้บริโภค
สินค้าของบริษัทได้ผ่านการทดสอบตลาดหลายครั้งจนแน่ใจว่าเป็นที่ต้องการของผู้บริโภคที่แท้จริง
ทำให้ยอดขายของสินค้าใหม่มีแนวโน้มของการเติบโตที่ดีหลังจากได้ออกสู่ตลาดเป็นที่เรียบร้อยแล้ว

นอกจากนี้ บริษัทยังมีระบบการบริหารความเสี่ยงที่มีประสิทธิภาพ
มีการดำเนินการป้องกันความเสี่ยงและขจัดอุปสรรคในการดำเนินธุรกิจอย่างเป็นขั้นตอน
ทำให้บริษัทสามารถรักษาระดับการทำกำไรที่เหมาะสมได้

นอกจากนี้ ตั้งแต่ปี 2552
เป็นต้นมาบริษัทได้เน้นในเรื่องการปรับปรุงกระบวนการจัดการภายในตั้งแต่ประมาณการความต้องการสินค้าของลูกค้าจนถึงการส่งมอบสินค้า
(Demand & Supply Mangement) อีกด้วย บริษัทมีเป้าหมายในการดำเนินธุรกิจ
ผลิตผลิตภัณฑ์ที่มีคุณภาพออกสู่ตลาด โดยเลือกใช้วัตถุดิบที่มีคุณภาพ ควบคุมการผลิตให้มีประสิทธิภาพ
พร้อมทั้งขายในราคาที่เหมาะสม เพื่อตอบสนองความต้องการสูงสุดของผู้บริโภค ส่งผลให้ บริษัท
ทิปโก้ เอฟแอนด์บี จำกัด ได้รับรางวัลการจัดการโลจิสติกส์ดีเด่น ประจำปี 2554
ของกรมอุตสาหกรรมพื้นฐานและการเหมืองแร่ กระทรวงอุตสาหกรรม

ในส่วนของพัฒนาและปรับปรุงกระบวนการผลิตนั้น ในปี 2554
ทางโรงงานได้ดำเนินการปรับปรุงประสิทธิภาพของเครื่องจักรและลดต้นทุนการผลิตโดยการนำเทคโนโลยีที่ทันสมัยและมีประสิทธิภาพมาปรับปรุง
รวมถึงการติดตั้งเครื่องจักรใหม่เพื่อให้สามารถรองรับการขยายการเติบโตที่จะเพิ่มขึ้นในอนาคตด้วย
ในปี 2555 ยังคงมุ่งเน้นการควบคุมคุณภาพให้ได้ตามมาตรฐาน
การประกันคุณภาพโดยมองเชิงป้องกัน(Preventive) ตั้งแต่การรับวัตถุดิบจนถึงการส่งมอบ
ส่งผลให้ปีนี้ บริษัทสามารถเพิ่มขอบเขตการรับรองมาตรฐานสำหรับผลิตภัณฑ์ใหม่
นอกเหนือจากการที่ได้รับการรับรองกระบวนการผลิต

ความสำเร็จของบริษัทเกิดขึ้นจากความตั้งใจของพนักงานและทีมบริหารที่จะนำสิ่งที่ดีที่สุด
เสนอให้กับลูกค้า ความพึงพอใจของลูกค้าคือความภาคภูมิใจของเรา
นอกจากนี้เรายังพัฒนาไม่หยุดยั้งในการสร้างสินค้าที่มีคุณภาพออกสู่ตลาด เรามีทีมงานที่มีประสิทธิภาพ
และยังมีโปรแกรมการพัฒนาบุคลากรอย่างต่อเนื่อง แรงบันดาลใจของเราจะดำเนินต่อไป
เราได้เตรียมการที่จะนำเสนอสินค้าและวิธีการใหม่ๆให้กับผู้บริโภคในปีต่อๆไป
เราได้ตั้งปฏิญาณกับตนเองว่าเราจะนำความปรารถนาของลูกค้าเป็นที่ตั้งและจะเป็นส่วนหนึ่งที่จะทำให้วิถีชิวิตของผู้บริโภคดียิ่งๆขึ้นไป

ส่วนที่ 2

บริษัทที่ออกหลักทรัพย์

บริษัท ทิปโก้ฟูดส์ จำกัด (มหาชน) ประกอบธุรกิจหลักประเภท ผลิตและส่งออกสับปะรดกระป๋อง
น้ำสับปะรดและผักผลไม้รวม

โดยมีที่ตั้งสำนักงานใหญ่ที่ 118/1 ถนนพระราม 6 แขวงสามเสนใน เขตพญาไท กรุงเทพมหานคร

เลขทะเบียนบริษัท บมจ. 38 Home Page : www.tipco.net

โทรศัพท์ 02-2736200 โทรสาร 02-271-4304, 02-271-1600